text: وصفات الشيف محمد سحسول
text: #000002
text: اليالنجي ( ورق العنب بالزيت )
text: #000003
text: وصفات تانية ممكن تعجبك
text: #000006
text: اختي الكريمة بدي جرب هالطبق بس ما فهمت شغلة الرزيسلق مع البهارات وبعدان يلف بالورق بيكوت مستوي يعني ولا بيكون نص سوية وفي الاخير الرز بيطلع مستوي دايب ولا كيف لازم يطلع
text: #000008
text: أختي ام نور الحشوة طبخناها مع شوية مي لحتى نضمن ان البهارات و الصلصات امتزجت بشكل كامل و اتوزعت منيح على كل الرز
text: #000009
text: يعني حيكون الرز مستوي ربع استواء , و بعدها رح يكمل سواه مع ورق العنب ..
text: #000010
text: هلا رز اليالنجي ما بيكون مفلفل , بيكون طري و بيدوب دوبان في الفم
text: #000011
text: فعلا مشكورة ورح قوي قلبي وجربها لان نحن في لبنان ما منعمل ابدا متل هل طريقة ومنسمي ورق عنب بزيت والحشوة عبارة عن رز وخضار بس انا بعد ما اكلت اليالانجي عند صديقتي الحلبية ما عاد عجبني متل ما نحن منعملو وانشالله رح جربو وبتمنى يظبط ,انا كتير بحب جرب اكلات وتعلمت كتير اكلات من اصدقائي الفرنسين والمغاربي والجزائرين
text: #000014
text: فيك تقللي من كمية الحمض إذا كنت عم تجربي اليالنجي لأول مرة و تحطيها على ذوقك
text: #000016
text: هل الحل مبدئيا بس لحت نعمل وصلة لاضافة الاطباق
text: #000021
text: لو سمحت اخت منى عندك طريقة الكروسان كتير حابي جربهابس ما عندي طريقة عم اطلب كتير بس انت كريمة ونحن منستاهل
text: #000022
text: تسلمي اختي والله يبارك فيكي بس انشالله يكون عجبك هالطبق ووصلت الفكرة لان انا كتبت متل مابنفذ الطريقة واذا اسا بتحبو جربت الحريرة اذا سامعة فيها وهي شوربة كتير مشهورة بالمغرب الغربي ولازم تكون موجودة على الفطور كل يوم برمضان وبتنعمل بلحمة او جاج كتير طيبة
text: #000025
text: عفكرة الاخت نداء ما شالله شو نفس طيب عالاكل سألوني انا لان كل الاكلات الحلبية اكلتون عندها وعجبوني وحبيت اتعلم الاكل الحلبي
text: #000032
text: و اتمنى ان تشاركي بأطباق من تحت دياتك أختي
text: #000034
text: منى و انا عندي طريئة اكلة وحيدة و ما بعرف غيرا تعلمتا من رفيئتي بالاردن بيخطرلي بتعرفيها بس حبيت اشارك بشغلة :roll
text: #000038
text: مية أهلا و سهلا فيك بتول
text: #000043
text: أنا و أخواتي كلنا كنا في فوزي الجسري , الدنيا صغيرة كتير
text: #000047
text: والله وصفة رائعة جدا جدا انا عملتها من ورا شيف لبناني بس مااضاف غير ملح وفلفل ابيض ودبس الرمان وانا ضفت من عندي البن وشوية بهار قليل مشكل عشان مايطغى على نكهة الحامض بس اياخت منى لي سؤال هل يمكن عمل دبس الفليفلة بالبيت لاني مش شامية اجد فقط في السوبرماركتات الكبيرة دبس الرمان بصعوبة اما دبس الفلفل غير موجود ابدا كنت اخلط بين اليبرق واليالنجي الله يباركلك على على معلوماتك الروعة يارب وتسلمي وان شاء الله ابعتلك وصفة جديدة قريبا يششرفني تكوني بموقعك الرائع جداااااااااااا
text: #000048
text: مية اهلا و سهلا فيك أختي تورتاية بالكريز
text: #000049
text: أنتظر وصفتك أختي و الف شكر ليك مقدما , و يا ريت لو تكون من الوصفات المصرية اللذيذة
text: #000052
text: يعني ممكن سؤال غليظ...
  ولا بلا ملح لانو انا بالطبخ يعني 4 تحت الصفر... :upset :p
text: #000053
text: هلا اكيد بده ملح , بس المرق ما بقى بدها حمض , و كمان انت و زوءك و حسب دبس الرمان الي عندك ..
  أحيانا بيكون في انواع مغشوشة بعصير الليمون لهيك بتشوفيها حامضة زيادة
  يعني الدوق هو الأهم , بدوقي الحشوة و لازم تطلع متل ما بتحبي حمضها , لان اليالنجي رح يرجع و يمتص المرق
text: #000056
text: هنا بالكويت الدولمه تكون حلوة وحامضه يطبخونه بالتمر هندي و يضعون في الحشوه قليلا من السكر مع اللحمه المفرومة والخضار مع الزر ورب الطماطم
text: #000064
text: اما اليلانجي فنقةل عنه ورق عنب حامض
text: #000065
text: بالوصفه التي استعملها عاده تكون مكونه من بقدونس وطماطم وبصل ورز وملح وبهار وليمون وزيت زيتون ونعنع
text: #000068
text: البن و القرفة هم السر كله , ما فيني خبرك إذا ما دقتي الطعم بنفسك , نحنا عنا اليالنجي هو بطعمة الحامض و الحلو من استعمال دبس الرمان مع السكر ..
text: #000069
text: أختي انا حتى احيانا بضيف أكتر بن , بحب طعمته كتيررر كتير , و أنا على فكرة مشهورة باليالنجي الي بعمله
text: #000070
text: اول مره اذوق هاليالنجي.. طعمته شوي غير اللي متعوده اكله بس طيب جدا ولذيذ... والنكهه غامضه... انا سويته لزوجه اخي لانها تتوحم على ورق العنب .. ومفكره اسوي مقدار ثاني هالكم يوم
text: #000073
text: اليوم رح ابعتلك ياها نشالله..
  بس وئت عملتا ماصورتا للإسف :roll
text: #000076
text: ألى العزيزة منى أرجوإضافةوصفات وحلويات أكثر من المطبخ الشامي الأصيل وتكون الوصفة الأصلية للجدات وليست المعدلةمع بعض المعلومات الطريفةإذا وجدت عن الوصفة ليكون الموقع شبه موسوعة للتعرف على ثقافة وعادات بلد عزيز عليناويتميز عن باقي المواقع الأخرى وتسلم يديكي.
text: #000078
text: هلا فيك لارا و هدا الي بعمله اختي الوصفات كلها اصلية و من فم الجدات و الحموات الحلوات ساخنة و بريحة الاصالة للمائدة
  اشكرك على ردك و على الثقة الي عطيتيني اياها , مية اهلا و سهلا
text: #000080
text: معلش أسأل سؤال غليظ شوي :roll ،
  إذا ورقة العنب كبيرة ،الأفضل أستخدمها بحجمها الطبيعي ولا قسمها حتى تطلع الحبة صغيرة؟
  هون رفقاتي لما عملتلهن اليبرق ،ما عجبهن حجم الحبة، طويييييلة ؛لأني عملتها على حجمها ،في حين هنن بقسموها 3 قطع .
  برأيك شو الأحسن لليبرق واليالنجي؟
text: #000081
text: أختي الغزيزة مني .. حابة أسأل سؤال ؟ .. كيف نجهز ورق العنب الطازج ؟ أنا بعرف أتعامل مع الجاهز من السوبر ماركت بس ولا مرة اتعاملت مع الطازج يا ريت تفيديني .. ولكي مني كل التقدير
text: #000083
text: كل شي حابة تعرفيه عن ورق العنب فيك تشوفيه على [URL=هل الرابط[/URL]
text: #000085
text: لهلأ مستغربة من اضافة البن مابعرف مابيعطي
text: #000088
text: منى اذا بتريدي بدي اسألك عن طريقة طبخ البرغل بالتفصيل مع تحديد عيار البرغل و المي و مدة الطهي خاصة انو انا الفرن عندي مو متل أفران سوريا
  الفرن عندي عبارة هن دوائر من الصاج
  لا تضحكوا علي حبابين . انا متزوجة من جديد و ماني بسورية حتى اسال حدا و فتت عمواقع للطبخ كتير و بصراحة ما عجبني غير موقغك بمكن لانو نحن سوريين و النا نفس الطريقة بالطبخ
  عفكرة انا من حماة و تزوجت لكندا
text: #000091
text: السلام عليكم و رحمة الله وبركاته
  اختي منى اليالنجي من زمان بدي ساويه بس خفت من النتيجة و الطعمة مع ان بعتقد ما عندي مشكلة باللف المهم قررت اني ساويه بكرا او اللي بعده ان شاء الله و انا راح استعمل ورق عنب من الشجرة و بعتقد ما راح ساوي نص الكمية لان كتير يمكن ربع الكمنية بيكونت مناسب كأول مرة و بعدين منشوف انا حسيت ورقات العنب اللي بالطبق :grin و طلعو26 فهل نص الكيلو فيه 26 ورقة او قديش تحتى قسم الكمية كمان ما راح حط دبس فليفلة فهل زيد من كمية الفليفلة الحخمرا الناعمة او ما في داعي و كمان شو فينا نحط تقل فوق الطبق و هل الطبق لحالو ما بيكفي تحتى ورق العنب ما يفتح كمان كيف بعرف انو خلص نضج
  بعرف كترت اسئلة بس عن جد بدي ساويه و ما بدي اغلط بشي
text: #000093
text: هلا سارونات , قعدت تعدي اليالنجيات ولي منيح ما كنت حطيت الطبخة كلها كنت دوختك :grin ..
text: #000094
text: شوفي هلا الحشوة لازم تعمليها و انتي مو صايمة لان لازم تدوقيها و تشوفي شو ناقصها , الطعمة رح تكون حلوة و حامظة بس طييييبة , ورق العنب من الشجرة بتغسلييه و بتسلقيه لكم دقيقة قبل الاستعمال بس لازم تنقي ورق طري , ما بعرف كيف الجو عندك , بس هلا عنا بسوريا ورق العنبما بقى ينفع لليالنجي بيكون صار كبير و قاسي و ورق اليالنجي او اليبرق لازم يكون طري , الطبخة بالصورةهي ااقل من نص الكمية لان سكبت للحبايب نص الطبخة و أكلت نص الطبخة التانية و انا عم دووق و اتنغم يعني تقريباً الظاهر بالصورة هو تلت الكمية , بعدها انت اعملي الي بيناسبك
  زيدي كممية الفليلفة اذا ما رح تحطي دبس فليلفة بتعطيها نكهة أطيب , و التقل أكيد ما بيكفي الرز لحاله , ممكن تستعملي أي حجرة كبيرة تاخديها و تغسليها كتير منيح و بعدها بتحطيها فوق الصحن فوق اليالنجي , اذا كان بيتك على البحر ممكن تروحي على الشط و تنقي حجرة من الحجم الكبير و تتركيها دايما عندك للمحاشي , بعد تلات ارباع ساعة من ما يغلي المحشي بترفعي التقلية و بتطالعي واحدة و بتقسميها بالملعقة , إذا انقسمت معك بسهولة معناها نضج , إذا لأ معناها بدوه كمان , أنا السنة جاييني ورق قاسي شوي لهيك عم حط اليالنجي بطنجرة الضغط لمدة ساعة كاملة , بعدها بترك الطنجرة من دون ما افتحها لحتى تبرد , بس متل ما قلتلك أنا عرفانة شو عندي , اليالنجي عادة ما كتير بيطول يا دوب ساعة بس من دون طنجرة ضغط
text: #000095
text: هلا أختي , أكيد منضيف ملح , هلا رح عدل الوصفة , بس متل ما قلت الك لازم تساوييه بعد الافطار لان الحشوة بدها تدوقيها و تعدليها على زووءك , مثلا مو كل دبس الرمان بيحمض نفس الشي و هيك اشياء
text: #000100
text: هلا و غلا أختي صحة و هنا و الحمد لله انهم عجبوك , أكيد ممكن تعملي الحشوة قبل بيوم و سر اليالنجي الطيب بالحشوة الطيبة , أنا كتير احيان بحضر الحشوة بالليل و بجهز اليالنجي تاني يوم اختصارا للوقت ورق العنب ما بيصير لونه بني بيصير أخضر غامق متل مو ظاهر بالصورة , انا الورق جبته تازة و جهزته و فرزته و كل ما بيلزمني أطالع من الفريز و استعمله
text: #000102
text: السلام عليكم و رحمة الله و بركاته
  جازاك الله خيا اختي منى
  انت قلتي انو فينا نستعمل هالحشوة للملفوف كمان بدي اعرف ازا بغير شي او لا
  انا شفت وصفة محشي الملفوف باللحمة بس بالوقت الحاضر بدي ساويه من غير لحمة بقى بدي اعرف شو بغير و هل بسلق الملفوف بنفس طريقة اللي باللحمةو هل بيطلع طيب الملفوف بهالحشوة متل ما طلع ورق العنب
text: #000103
text: اكيد اختي نفس الطريقة , بتساقيه و بتقطعيه و بتحشيه و بيطلع كتيرر طيب , مين اطيب هي شغلة زووء انا بحب اليالنجي اكتر الشي بورق العنب , اما بقية البييت بالبانجان , بالملفوف طيب كتير بس رح يصير شغله اصعب
text: #000104
text: انا جربتوا امبارح مع شوربة العدس
text: #000105
text: انا اليالنجي كنت اعمله نفس مقاديرك تقريبا يعني البن ودبس الرمان وبضيف بقدونس وبندورة بس الفرق انه كان كلشي ني يعني ما كنت اطبخ شي عالنار
text: #000107
text: ومبارح كان عندي بطاطا كتييير صفيرة فحفرتا وحشيتا وحشيت بصل كمان وبانجان فطلع كتيييييييييير لذيذ
text: #000108
text: ياييييي يا منوش .. شي مغري جداً جداً ..
text: #000114
text: يا سلالالالالالالالالالالالالالالام يالنجي انا بموت على اليالنجي كتيييييييييييير بحبه بس بصراحة لما قرأت طريقتك لاقيتها متل طريقتي يللي تعلمتها من ماما بس انا بضيفله شوية بندورة خضراء وكمان شوية بقدونس وبهي الطريقة ما في داعب اضيف مي للرز لأنو الخضرة بتطلع ميتها وبتكون كافية ليتشرب الرز التوابل والنكهة بس في شغلة تانية انا بحض شوية دبس رمان مع عصير ليمون وملح لمرقة اليالنجي لأنو كتيير بحب اليالنجي يكون حامض بقى يا ترى لو عملت بطريقتك رح تخف حموضته ما هيك ؟يسلموا يا منونة والله إنك إم الزوق والفن عن جد الله يهني عيلتك فيك والله يجيزك الجنة على هل الموقع الحلو
text: #000117
text: شوفي الحمض حسب الرغبة , بس لو تحطيه كله بالحشوة رح يطلع بياخد العقل , انا هل الطريقة اتعلمتها من جارتي , قصدي كل الحمض بالحشوة , كنت حط نصها بالحشوة و نصها مع المرقة و كانت تطلع طيبة , بس مرة دقت عندها يلانجي على اد مو تحفة خرج الواحد يتصور بجنبه :grin , المهم سألتها و خبرتني سرها . هلا بعد ما يغلي اليالنجي بشي عشر دقايق لازم تدوقي المرقة و تطلع حامضة و كانك ضايفتيلها حمض , اذ حسيتي ان بدها كمان فيكي تضيفي كمان
text: #000119
text: يا ستي شرفتي و نورتي و مية اهلا و سهلا فيك ,كلنا بالاول ما كنا نعرف كتير نطبخ , بس مرة عن مرة و تجربة ورا تجربة منصير , و ان شاء الله اذا انتي حابة تتعلمي رح تصيري اشطر واحدة حبيبتي
text: #000121
text: تسلمي يا منوشة القمر , ساويتو من المرة الماضية وطلع كتير طيب , حتى هداك اليوم رحنا على بيتزا هت أنا وجوزي وقلي اليالاني تبعك ما بيتقارن باللي عندن , بس لفت نظري شغلة عاملينا هيه بصل بس لونو صاير على أخضر شوي بس طعمتو حامضة وإلو زيت , يعني البصلة قاسمينا بالنص وحاطينا هيك
  بقى اليوم ان شاء الله رح ساوي يالانجي لانو قاعدة لا عندي شغلة ولا عملة :grin بقى حبابة ابوس روحك خبريني احط بصل بدون ما اعملو شي ولا في بروتوكولات تانية :grin
text: #000122
text: يسلمو ليديكي على هالوصفه انا كنت اسويه بسو كل هالاضافات بنتي تحبه كتير بعد يومين جايين لعندي من حلب عطله عيد الحج سويتو بطريقتك طلع يجنن حمضت المرقه بعجون الحصرم وهلق خليته بالطنجره مع المرقه حتى يبرد متل ما قلتي الله يستر ما يفلش على قوله ماما مو مابيصير نخليه بالمرقه انا اول كنت اصفيه اول ماانزله عن النار لو خرباو فلش تكوني ضيعتيلي تعبي
text: #000123
text: ريتو الف الف صحة و هنا يا رب على كل لقمة , وهيك انبسطت كتير لان عجبت الباشا
text: #000124
text: بشورة ليكون قصدك على يالنجي البصل ؟ هلا هو نفس الطريقة و نفس الحشوة تمام و طريقة حشوه موجودة على[URL=هل الرابط[/URL]
text: #000125
text: شكرا منى كل وصفاتك بتجنن وبشكر ام رومل بنت حماى اللي دلتني على هاد الموقع الظريف لانو وصفاتك من المطبخ السوري الحقيقي وكل المكونات الي بتحطيحا متوفره بمطبخنا وهاد اللي شدني للموقع وصرت مجربه كذا وصفه والحمدلله كلو زبط وطلع طيب كتير ويعطيكي العافيه :grin
text: #000130
text: مرسي كتير عالموقع الاكتر من رائع اخت منى لوتعرفي شقد فرحت لما عرفتو وحنيت لحلب واكلات حلب وخصوصا بالغربة والاكل الغريب نشالله راح جرب كل وصفاتك الحلوة وارجو تقبلوني اخت جديدة الكون بهالموقع الحلو
text: #000131
text: اي اكيد بيصير , بس بدك تنتبهي للنوعية , يعني ورق العنب و الملفوف بياخدوا تقريبا نفس الوقت , الكوسا ما بياخد كتير , البصل بينفع نحطه مع ورق العنب و الملفوف , هيك
text: #000134
text: تسلمين يا اخت منى على الطبخة بس عندي سؤال لو سمحتي انت تقصدي البن (القهوة)ولا غير شي وشو طعمها بيكون باليالنجي يعني باين ولا شو افيدينا والله يوفقك للخير
text: #000136
text: اقصد فيه البن الي منعمل فيه قهوة , و هو رح يعطي نكهة خفيفة و مميزة كتير و هادا الي بيميز يالنجي اهل حلب عن ايا يالانجي تاني حضرتيه
text: #000137
text: بدي اسألك منى يعني منحط الرز بدون نقع ومنحمصه مع الزيت و كمان أنا بحب القهوة باليالنجي لتير بقى أنتي لما بتعمليه شقد بتحطي يعني ممكن حط معلقة كبيرة قهوة وألك جزيل الشكر
text: #000139
text: اي منحط الرز من دون نقع و بس منحمصه , و مقدار البن مذكور بالوصفة حوالي ملعقة صغيرة
text: #000141
text: انا ما بحط للمرق شي ابدا لان المفروض ان الحشوة تحمض المرق , بس كمان حسب نوعية دبس الرمان الي عندك , اذا حسيتي ناقصة حمض ضيفيلهاشوي زيادة متل ما قالت ماماتك
text: #000143
text: لو تعرفي شو انبسطت لما شفت ست بيت وتوب شيف متلك بتحط بن بحشوة اليلنجي....صحيح مالي شاطرة بلف الورق وبهربو مني الرزات، بس حشوتي معتبرة. ولما بقول اني حاطة معا بن، بدك تسمعي الضحك.
text: #000144
text: ومتل ما ماما، الله يطول عمرا، علمتني، بحط بقدونس، نعنع أخضر ويابس، وحبه صغيره فليفله خضرة، ومتل ما بتعرفي أكيد، الحشوه ممكن تتاكل لوحدة من كتر مو طيبه. شكلي راح ورط حالي بلف الورق اليوم وبلش الحق الحشوه وهي عم تهرب من اليمين والشمال......ربي يسلم إديكي يا منى ويباركلك بكل لقمه عم تساعدينا فيا.
text: #000145
text: ياي يامنوشة شو محبطة هلا انا بعرف اعمل يالنجي منيج وعملتو من قبل كزا مرة بس اليوم جبلي جوزي ورق عنب من السوق التركي هدول الفهايم حافظينو بالملح وانا مانتبهت لبعد مالفيتو كلو :sigh طبختو وطلع مرصوص وشكلو تمام ومستوي بس المصيبة انو مالح صبر مع اني ما ملحتو ابدا المشكلة اني كنت واعدة رفقاتي بالمعهد انو دوقهن ياه بس للاسف :cry راح الشغل عالفاضي :sigh
text: #000150
text: واااااخ , لو كنتي حسيتي قبل الطبخ كنتي حطي شرايح بطاطا مع اليالنجي ,كانت شربت كل الملح و كان طلع تمام ..
text: #000152
text: على فكرة ورق العنب لازم ينحفظ بالملح و لازم يكون مالح , بس اذا نقعتيه شوي بالمي بيمشي حاله
text: #000153
text: انا مبارح حضرت هالاكلة و جوزي عجبه كتير و قالي اذا زاد خبيلي
  بس طبعا ما زاد و طعميت اخواتي كل وحدة صحن صغير
  ان شاء الله بميزان حسناتك
text: #000154
text: ست منى انا من زمان بتابع الموقع بس عالسيكت ههههه و جربت كذا طبخة و كلن تمام بس كنت دائما أستصعب اليلنجي لبين ما تشجعت و عملتو و يا سلاااااااام شي بيجنن عن جد يسلمو ايديكي يا ست منى و يعطيكي ألف عافية على هالوصفات
  حتى انو جوزي صار يمزح و يقلي حبيتك أكتر بعد هاليلنجي الطيب ههههههههه
text: #000158